Bago an Ika-2 Gerang Pangkinaban, siya sarong piloto sa mga pangkomersyong eroplano. Naglaog siya sa Armee de l'Air (Pwersang PangAyre kan Pransya) kan pumutok an gera, asin ta siya naglalayog sa mga misyon sagkod na magkaigwa nin armistice an Pransya sa Alemanya. Nagsuratsurat man siya kan yaon sa Estados Unidos, dangan naisipan magbali sa Free French Forces. Kan Hulyo 31, 1944, siya nagpalayog sa kalangitan nin Mediterraneo asin iyo na sanang ultimong nahiling siyang buhay. Dakul an hunahuna kan saiyang kagadanan: an iba nagsasabi na narata' an saiyang eroplano kan mga Aleman, an iba nagsasaboot nagkaigwang problema an eroplano asin naglagpak sa dagat, o pwede man daang naghugot siya.

An El Nido bantogan na destinasyon nin mga turista orog na sa mga pararorip huli sa yaman-dagat sa irarom kan mga lagoon asin mga katubigan harani sa pampang kaini: mga sira, mga gasang asin mga manlaenlaen na buskay nageestar sa irarom asin abang gayon pagparamasdan kun an pararorip nag'iisnorkel o nag'iiscuba diving man.

Si Gaddafi asin an saiyang mga agit-agitan na mga soldados na makikilaban gadanan para saiya nag'atras sa banwang Sirte kan naglagpak sa kadaogasn an kabiserang Tripoli kan ini linusob kan mga rebelde na apil sa National Transitional Council (NTC). Duman sa Sirte nagkuta' sinda asin ultimong nanindogan sa pakilaban sa pwersa kan NTC. Sa madugong laban, mayong magibo an pwersa ni Gaddafi asin an huri nagdulag mala ta nakua nagtatago sa irarom nin sarong imburnal, lugadan nang maray. Sinasabi kan mga rebelde na an saiyang pagka'erido iyo na an nagkawsa kan padagos na saiyang pagkagadan.

An General Santos International Airport iyo na an pinakadakulang aeropuerto sa Mindanao. Igwang laba na 3,227-meter na pahugpaan na kayang maakomodar an mga jet arog kan Airbus 340 asin Boeing 747. May direktang palayog ini sa Manila, Cebu paagi kan Philippine Airlines asin Cebu Pacific.

An pamilya niya naghubo sa Cavite, Filipinas haleng San Marin del Castañar. Pinaadal na siya nin gramatika sagkod natapos niya an teolohiya sa Unibersidad kan Santo Tomas. Kan siya seminarista, helangon siyang marhay asin an grabeng mate nin hawak niya ipinapangadye niya nin kaginhawahan ki Nuestra Senora de Pena de Francia asin an estampita kaini pirmi niyang daro-dara.

An nagdesenyo asin nagpahaman kan edipisyong ini iyo sinda Arkitekto Thomas Boada asin David Childs. An edipisyo tinostosan nin nag'abot nang $3.9 bilyon kan Abril 2012 asin an pagpakarhay saka pagpagayon kan enterong sityo niya palibot nag'abot nang $14.8 bilyon pagtongtong kan taon 2012. Ini iyo an karibay kan narogbang Twin Towers resulta kan pagbungdol igdi kan duwang eroplanong Boeing 767 hinaydyak kan mga teroristang naghurugot sa makagiram'giram na 'suicide attack' igdi kan Septyembre 11, 2001.